Turbíny za hranicou životnosti, oprava drahšia o skoro 100 miliónov. Gabčíkovo čaká operácia za pol miliardy

Roky sa tendre na obnovu Gabčíkova rozbiehali a padali. Teraz leží na stole účet za 465,5 milióna eur bez dane z pridanej hodnoty (DPH). Toľko si za modernizáciu najväčšej vodnej elektrárne na Slovensku vypýtalo konzorcium Andritz Hydro a VUJE. Pôvodný odhad pritom ponuka preskočila o takmer 95 miliónov eur.