Alarm sa spustil o 5.20, o 5.24 boli preč. Zlodeji odniesli veľkú časť unikátneho pokladu

Zlodeji vo štvrtok nadránom vtrhli do múzea v španielskom meste Villena a za niekoľko minút odniesli veľkú časť jedného z najvýznamnejších zlatých pokladov európskej doby bronzovej. Takzvaný Poklad z Villeny ukrýval takmer desať kilogramov zlata a jeho predmety vznikli približne pred 3 000 rokmi.